钦定古今图书集成/明伦汇编/人事典/第004卷 > 周子通书 > 《连珠四首》谢惠连
## 钦定古今图书集成/明伦汇编/人事典/第004卷 > 周子通书 > 《连珠四首》谢惠连

盖闻“献技者易忽，养德者难致。”是以子张重趼，不获
哀公之禄；干木偃息，不受文侯之位。

盖闻机心难湛，不接异类；淳德易孚，可狎殊方。是以
高罗举而云鸟降，海人萃而水禽翔。

盖闻春兰早芳，实忌鸣鴂；秋菊晚秀，无惮繁霜。何则？
荣乎始者易悴，贞乎末者难伤。是以傅长沙而志沮，
登金马而名扬。

盖闻修己知足，虑得其逸；竞荣昧进，志忘其审。是以
饮河满腹，而求安愈泰；缘木务高，而畏下滋甚。